AksaraLLM/aksara-bahasa-daerah-v1 huggingface dataset:
Jangot (장옷) ya iku jinis sandhangan jaba kang digunakake déning wanita Korea ing mangsa Dinasti Joseon minangka kerudung kanggo nutupi rai. Jangot padha karo durumagi, jubah njaba hanbok. Nanging bedane, jangot duweni gulon (git) lan pita pangiket (goreum). Gulon jangot wujudé simetris kanthi pucuk kang pungkasane ing tengah dada duweni pita ing sisih kiwa lan engenkang ora ditalèkaké, nanging dicekel déning panganggone. Wanita nggunakaké  sandhangan iki kanggo nutupi awake lan mung ngatonake rai. Miturut adat Konfusianisme ing mangsa Dinasti Joseon, wanita dipenging ngatonake raine marang wong lanang asing, dadi dhèwèké mau padha ndelékake rai kanti pirangpirang cara nalika metu saka omah. Umume kang nggunakaké  jangot ya iku kaum wanita bangsawan (yangban). Jinis penutup rai liyané kang digunakake ing mangsa iku ya iku sseugaechima utawa kerudung kang mèmper rok (chima). Sseugaechima luwih ciyut lan endek dibandingake jangot lan digunakake padha kaya jangot.

Cathetan suku 

Sandhangan Koréa
'Luluk Purwanto (lair ing Surakarta, 25 Juni 1959) ya iku musisi jazz Indonesia kang prigel lan trampil ngungelake piyul.
Saiki, Luluk urip lan nyambut gawé ing Amsterdam, Walanda.
Luluk tau ngangsu kawruh ing Institut Kagunan Indonesia Yogyakarta banjur ing Akademie voor Beeldende Kunst Enschede, Walanda lan Sydney Conservatorium of Music Australia.
Nganti seprene dhèwèké kagabung ing grup musik Helsdingen Trio minangka violinis (juru main piyul).
Aggota liyané ya iku Rene van Helsdingen (piano), Marcello Pellitteri (drum), lan Essiet Okon Essiet (bass)
Nalika taun 1980-an dhèwèké tau gabung karo grup Bhaskara.
Nganti seprene, Luluk wis manggung ing 350 panggung jazz donya.
 Taun 1997, dhèwèké konser mubeng Jawa-Bali nganggo the Stage Bus karo Helsdingen Trio.
Konser iki kalaksanan kurang luwih rong sasi (25 Juli-15 September 1997).

Cathetan suku 

Lair 1959
Citibank ya iku bank AS pisanan kang ngenalake ATM nalika taun 1970-an. Citibank diadegaké taun  dadi Bank Kutha New York. Nalika taun 1894 bank iki dadi bank gedhé dhéwé ana ing Amérikah Sarékat. Nalika taun 1902 citybank nganakake perluasan menyang donya lan dadi bank pisanan saka AS kang duwé departemen ana ing jaban rangkah. Nalika taun 1930 citibank dadi bank gedhé dhéwé ana ing donya kang duwé cabang punjul 100 cabang kang manggon ana ing 23 nagara. Citibank banjur nganti jenenge dadi The First National City Bank of New York nalika taun 1955, lan dadi First National City Bank nalika taun 1962 lan banjur dadi Citibank nalika 1976. Citibank saiki kalebu dadi konsumen lan perusahaan bank saka jasa finansial raseksa Citigroup, perusahaan kang gedhé dhéwé ana ing donya. Citibank ana ing punjul 50 nagara ing donya lan punjul sapérangan saka jumlan 1400 kantore mapan ana ing AS, lan akèh-akèhé mapan ana ing New York, New York, Chicago, Illinois, Miami, Florida, lan Washington, DC, lan California. Bank iki uga nawakake produk asuransi lan investasi. Citibank nawakake pelayanan online lan dadi salah siji kang paling sukses kanthi duwé pelanggan kang cacahé 15 juta naraguna.

Pesaing 
 Bank of America
 Deutsche Bank
 J.P. Morgan Chase
 Wachovia

Cathetan suku 

Bank Amérikah Sarékat
Citigroup
Bank
Jeffry Al Buchori duwé jeneng kondhang Uje, iku
sawijining pendakwah utawa ustad kang tampil kanthi basa dakwah
nganggo basa bocah nom, saéngga kerep diundhang ustad gaul.
Uje uga kerep dakwah nganggo tembang-tembang Islami.<ref
name="internet
1">vanmovic.com  Jeffry Al Buchori (diaksés tanggal 6 Agustus
2011)</ref>

Kulawarga 
Uje ya iku garwa saka Pipik Dian Irawati kang saiki ngrembakakake
usaha butik.
Uje katemu Pipik Dian Irawati, sawijining modhel gadhis sampul
majalah Aneka taun 1995 saka Semarang, Jawa Tengah. Nalika
iku, Uje isih dadi penganggo narkoba, nanging ora ngalangi Pipik
kang sedya dikawini kanthi siri tanggal 7 September 1999.<ref
name="internet
5">biografi.rumus.web.id Jeffry Al Buchori (diaksés tanggal 6 Agustus
2011)</ref>

Anak-anaké ya iku Adiba Khanza Az-Zahra, Mohammad Abidzar Al-Ghifari, lan Ayla Azuhro.

Lair 
Jeffry Al Buchori lair ing Jakarta, 12 April 1973. Jefri anak ketelu saka limang sadulur pasangan Alm.H. Ismail Modal lan Ustz Dra. Hj. Tatu Mulyana.

Pendhidhikan 
Uje sakawit cilik wis éntuk pendhidhikan Islam kang kuat. Bab iki kabuktèn nalika lungguh ing SD kelas 3-5 éntuk prestasi MTQ (Musabaqah Tilawatil Qur’an) tekan tingkat provinsi. Sawisé lulus SD, bareng kakange sakloron, Alm. Ust. H. Abdullah Riyad lan Ust. H. Aswan Faisal, sekolah ing Pondok Pesantren Daar el-Qolam Gintung, Jayanti Tangerang.

Sasuwene ing pesantren, Uje kagolong nakal. Nalika kanca-kancane salat, dhèwèké meneng-meneng turu utawa minggat saka pesantren kanggo dolan lan nonton ing biyoskup. Pungkasane Uje ditokake saka pesantren mau kang wis 4 taun dilakoni saka 6 taun kang kudu dilakoni. Sawisé iku, Uje dipindahake ing Madrasah Aliyah (MA, setingkat SMA) nanging nakale malah sansaya tambah.

Apamaneh sawisé lulus taun 1990 lan kuliah ing akademi broadcasting, kenakalane Uje ora suda. Dhèwèké kekancan karo penganggo narkoba lan kerep dugem. Pungkasane Uje ora ngrampungi kuliahe. Taun 1991, Uje naté dadi dancer ing sawijining club. Uje uga kerep nongkrong ing Institut Kesenian Jakarta. Nalika para juru main sinétron lagi latiyan, kadhang-kadhang Uje ngganteni salah sijiné. Dhèwèké mèlu casting lan éntuk peran. Salah sijiné sinétron kang tau dibintangi ya iku Pendekar Halilintar. Uje uga tau dinobatake dadi pemeran priya paling apik sajeroning Sepekan Sinetron Remaja kang dianakake TVRI taun 1991.

Sedulur 
Ust Jefri duwé kakang sing pembarep ya iku Alm. Ust. H. Abdullah Riyad, keloro Ust. H. Aswan Faisal, adi kepapat H. Decky Fajar, lan kelima Ustz Hj. Nona.

Tilar donya 
Jefry al Buchori tilar donya tanggal 26 April 2013 amarga kacilakan montor.

Cathetan suku 

Tokoh Islam
Lair 1973
Pati 2013
Tokoh Saka Madiun
Anatole France () yaiku juru nulis, kritikus wewengkon kutha, salah siji tuladha paraga baku ana ing sastra Prancis pungkasan abad ping 19 lan wiwitan abad angka 20, kang kanugrahan Bebungah Nobel babagan Sastra taun 1921. Skèptisisme sing digilut France katon ing karya-karya pisanané, nanging masalah mungsuhan karo kaum borjuis nyebababaké dhèwèké njurung Parté Kuminis Prancis. Nalika taun 1920 tulisan-tulisané kapratélakaké ana ing Indhèks Buku kang dilarang déning Gréja Katulik Roma. Jeneng asliné yaiku Jacques Anatole François Thibault. Bapaké France yaiku bakul buku lan njenengi tokoné 'Librarie de France' – saka kéné iki dhèwèké njupuk jeneng kanggo jeneng margané.
Wiwit cilik France wis kapéncut kanggo maca buku. France sekolah ana ing Collége Stanislas, ana ing sekolahé dhèwèké duwé panemu anti-pandhita. Sawisé gagal ana ing ujian sarjana mudha, France banjur bisa lulus nalika umuré 20 taun. Nalika taun 1860-an dhèwèké dadi asistèn kanggo bapaké, sawisé iku dhèwèké banjur dadi kataloger lan asistèn pangecapan ana ing Bacheline-Deflorenne lan ing Lemerre, dhèwèké uga makarya dadi guru. Nalika bapaké pènsiyun, France banjur makarya dadi asistèn pambesut. Dhèwèké dadi anggota kelompok juru gurit Parnassian, Gautier, Catulle, Mendes, lsp, lan yasa réputasi dhuwur ana ing babagan sastra. Sadawané ana ing Perang Prancis-Prusia, France duwé tugas ana ing wadyabala iku, lan kaget karo perang kang ana ing Komune Paris taun 1871.

Cathetan suku 

Juru roman Prancis
Lair 1844
Nissan Silvia ya iku salah sijiné montor sport kompak kang duwé rodha pérangan mburi kang digawé déning Nissan Motors, Japan. Generasi kang sepisanan mobil Nissan Silvia kang digawé kanthi wektu kang rikat lan cacahé uga ora akèh. Generasi kang sepisanan iki digawé nalika taun 1960-an. Nanging nalika pertengahan taun 1970-an nganti taun 2002, mobil Nissan Silvia diprodhuksi kanthi massal.
Kanggo pasar eksport, génerasi Silvia dipasaraké kanthi jeneng 200SX.
Kang dadi kompetitor Silvia / SX ya iku Honda Prelude, Toyota Celica, lan Mitsubishi Eclipse.

Generasi kang sepisanan 
Silvia Coupe iki dirancang karo wong Jerman. Nanging génerasi kang sepisanan iki mung dipasaraké ing Jepang, lan sithik kang dipasaraké kanthi diekspor ing Australia.

Generasi kang kaping pindho 
Generasi kang kapindho saka nissan silvia iku nduwéni jenengé 200SX. Generasi kapindho iki wiwit diprodhuksi massal lan diekspor ing nagara-nagara liyané. Mesin kang digunakaké Silvia LS ing Jepang ya iku 1800 cc. Modhél kanggo Amérika nduwéni mesin 2000 cc, lan bumper kang luwih dawa kanggo njaga kaamanan nanging nggawé kurang apik yèn disawang.

Generasi kang kaping telu (1979-1983) lan 240RS (1983-1985) 
Kanthi platform S110, Silvia lan Gazelle nduwéni wujud kothak nanging elegan. Uga ana kang dhapuré Hardtop Coupe kanthi lawang kang cacahé loro lan Hatchback Coupe kanthi lawang kang cacahé telu.

Nissan 240RS 
Kanggo mèlu kajuaraan rally tingkat donya, Nisan bareng karo Blydenstein nggawé Nissan 240RS kang kalebu kategori Group B. 240RS kang nduwéni mesin FJ24 kanthi karburator Twin Solex kang nduwéni tenaga 265 bhp,nanging mung nduwéni penggerak rodha kang mburi.

Generasi kang kaping papat (1984-1988) 
Silvia lan Gazelle S12 nduwéni lampu kanthi retractable lan nduwéni wujud notchback lan hatchback. Mesin kang dianggo ya iku 1800 cc, 1800 cc turbo, lan 2000 cc. Mesin V6 3000 cc lagi dianggo nalika taun 1987 kanggo modhél 200SX SE.

Generasi kang kalima (1989-1994) lan 180SX (1989-1998) 
Ana telu wujud dhasar kang digawé ing platform S13 ya iku Coupe, Fastback, lan Convertible. Modhél kang unik ya iku Sileighty ya iku Fastback kang nggunakaké pérangan ngarep kanthi wujud Silvia Coupe lan lampu ngarep kang dhapuré kothak.

Rujukan 

Silvia
Mobil sport
Taman Nasioanl Kayan Mentarang iku salah siji taman nasional kang mapan ing pulo Kalimantan, Indonésia. Ambane taman iki kurang luwih 1.360.500 hektar. Ing taman nasional iki ana alas primer lan sekunder kang tuwa dhéwé lan gedhé dhéwé kang isih ana ing Kalimantan lan Asia Tenggara.

Papan iki mapan ing tlatah kang dhuwure 200 m nganti 2500 m sadhuwure banyu sagara. Papan iki ana kang wujud dhataran endhek, dhataran dhuwur, lan uga pagunungan kang ora rata kang dumadi saka sedimen lan vulkanis.

Flora lan Fauna 
Ana warna-warna tuwuhan kang thukul ing taman nasional iki, kaya ta pulai (Alstonia scholaris), jelutung (Dyera costulata), ramin (Gonystylus bancanus), Agathis (Agathis borneensis), kayu ulin (Eusideroxylon zwageri), rengas (Gluta wallichii), gaharu (Aquilaria malacensis), arèn (Arenga pinnata), lan warna-warna anggrèk, palem, lan kantong semar.

Kurang luwih ana 100 warna mamalia (15 ing antarané endemik), 8 warna primata lan punjul 310 warna manuk lan 28 ing antarané dadi endemik Kalimantan lan kadaptar ing ICBP (International Committee for Bird Protection) amarga wis arep cures.

Ing taman nasional iki uga ana macan dahan (Neofelis nebulosa), beruang madu (Helarctos malayanus euryspilus), lutung bathuk putih (Presbytis frontata frontata), lan banthèng (Bos javanicus lowi).

Cathetan suku 

Taman Nasional
Toyota Celica iku montor kang digawé taun 1990-an ya iku génerasi kang kaping enem bisa menang saka mobil F1 ing salah sijiné lomba balap mobil.
Ing siyaran pers Toyota,ing ajang lomba 1.16 mil kang dianakaké ing Goodwood Festival of Speed ing Inggris, Toyota Celica bisa ngalahaké kurang luwih 200 mobil kalebu mobil super lan Formula 1. Mobil Toyota Celica kang disetir karo pembalap Inggris kang wis pensiun ya iku Jonny Milner mung mbutuhaké wektu 48,07 dhetik kanggo nempu jarak kang adohé 1,16 mil.
Milner modifikasi mobil iki saéngga duwé kakuwatan kanggo ngebut. Mobil kang nduwéni mesin Corolla 1.998 cc iku wis duwé daya 800 hp kanthi tambahan NOS.

Toyota Celica iku montor sport coupe kang diprodhuksi karo Toyota Motor Corporation, Japan. Toyota Celica digawé wiwit sasi Oktober 1970 nganti sasi April taun 2006. Nganti 36 taun Toyota Celica nduwé 7 génerasi Celica. Déné total kumulatif produksi kang cacahé punjul 4.1 yuta unit.
Toyota lumrahé dipasaraké ing Amérikah Sarékat, Jepang, Éropah, lan Australia. Negara-nagara iki kalebu nagara kang dadi konsumen paling akèh mobil toyota celica.
Mobil Toyota celica dadi mobil toyota kang digunakaké ing kajuaraan rally tingkat donya utawa kang lumrahé diarani World Rally Championship (WRC) saka taun 1972 nganti tekan 1986. Ing taun iki Toyota celica nduwéni penggerak saka rodha pérangan mburi. Déné wiwit taun 1988 nganti 1997 kanthi modhél GT-Four kang nduwéni penggerak 4WD. Toyota Celica kang dianggo ing WRC digawé karo Toyota Team Europe ing Koln, Jerman.
Nalika taun 2006, Toyota Celica wis ora diprodhuksi manèh, déné posisiné kang dadi mobil sport kompak digenténi karo Scion tC ing Amérika Utara.

Cathetan suku 

Celica
Montor sport
Masjid Muhammad Cheng Hoo ya iku masjid kang diyasa déning muslim tionghoa sing kagabung marang Persatuan Islam Tionghoa Indonésia (PITI) Jawa Wétan. Manggon ing Jl. Gading No. 2 Surabaya lan sanggup nampung 200 jamaah. Wewangunan kanthi arsitèktur Tiongkok iku saklebatan luwih memper klentheng tinimbang masjid. Sinaput rupa abang getih lan kubah modhèl trap-trapan tumpuk telu, Masjid Muhammad Cheng Hoo pancen ngemba yasan-yasan kas Tiongkok kuna. Nadyan cakrike artistik, nanging ora pati gedhé kanggo ukuran sawijining papan ngibadah.
Wewangunan intine mung ukuran 11 x 9 mèter. Nanging yèn dielokake karo teras sisih kiwa tengen, ambané masjid mau dadi 21 x 11 mèter. Pérangan dhuwur wewangunan inti mau dumadi saka 8 sisih. Angka-angka mau duwé teges dhéwé-dhéwé. Angka 11 minangka ukuran ka’bah rikala mentas diyasa déning Nabi Ibrahim, 9 minangka lambang anané Wali Sanga, déné 8 mengku teges pat kwa (kejayaan utawa kabegjan ing basa Tiongkok).
Replika kapal layar duwéke Laksamana Cheng Hoo ngrenggani pérangan sisih tengene masjid. Relief kang nggambaraké aksi heroike Laksamana Cheng Hoo ing sagara tinatah ing témbok. Laksamana Cheng Hoo minangka panglima perang sagara sing ngrasuk agama Islam. modhel masjid kanthi cangkrik Tiongkok kuna mau diilhami déning masjid Niu Jie ing Beijing, Cina.

Cathetan suku 

Muhammad Cheng Ho
Toyota Camry génerasi kang kaping loro ya iku XV30 wis digawé kanthi méwah. Mobil iki nduwéni akèh fitur lan kualitas kang apik saéngga énak yèn dianggo.
Ing pérangan kabin isiné interior kang mewah kaya ta material kulit lan aksen wood panel. Pérangan kabin iki nduwé piranti peredam kang bisa ncegah mlebuné swara saka njaba. Sanajan disetel ora kanggo driver’s car, Toyota Camry énak yèn disopir. Tanggepan transmisi manual utawa otomatis kang ana ing mobil iki uga lumayan sporty. Semono uga feedback setir uga apik.

Toyota Camry XV30 ing pasar montor tilas uga isih dadi mobil sedan kelas atas kang regane uga lumayan dhuwur. Regane kurang luwih Rp 30-180 yuta, iki gumantung karo varian lan taun prodhuksiné.

Toyota Camry ing Indonesia 
Nalika tanggal 9 Fèbruari 2010 kang kapungkur, Toyota Motor Sales, Amérikah Sarékat mbiwara Safety Campaign kanggo montor Toyota Camry kang dipasaraké ing tlatah Amérika Lor. Kaanan iki amarga ana masalah rem ing mobil Totota Camry. Nanging Toyota Motor Corporation (TMC) nerangaké yèn Toyota Camry kang dipasaraké karo PT. Toyota Astra Motor ing Indonésia ora ana gayutané karo recall kang dianakaké karo Toyota Motor Sales, Amérikah Sarékat.
Mulané Joko Trisanyoto kang dadi Direktur Marketing PT. Toyota-Astra Motor nalika iku nerangaké yèn konsumen kang nggunakaké Toyota Camry ora perlu kuwatir nggunakaké montor iki.

Cathetan suku 

Montor Toyota
Sédhan
Ebola Gay iku montor mabur pangebom saka tipe Boeing B-29 Superfortress, sing dijenengaké miturut Enola Gay Tibbets, ibuné sang juru anggegana Paul Tibbets. Ing tanggal 6 Agustus 1945. Sajeroning fase pungkasan Perang Donya II, montor iki dadi montor mabur kapisan sing nibakaké bom atom minangka sanjata perang. Bom iki sing diwèhi peparab "Little Boy" ('bocah cilik'), iku ditujokaké marang kutha Hiroshima, Jepang lan njalari sirnané tengah kutha.

Cathetan suku 

Montor mabur individual
Jaguar ya iku sajinis kucing kang awaké gedhé. Jaguar kagolong ing génus Panthera. Kéwan iki kalebu kucing alasan kang kaping telu sawisé macan lan singa. Jaguar uga dadi kucing kang ukurané gedhé dhéwé ing belahan Barat. Kéwan iki urip ing laladan Meksiko pérangan lor, Amérika Tengah nganti tekan Paraguay lan Argentina lor lan kidul.

Jaguar iku kucing alasan kang duwé warna kang apik. Sanajan jaguar duwé warna kang rada béda nanging jaguar lumrahé nduwé warna kuning coklat lan ana kaya bunderan-bunderan ireng ing wuluné. Corak iki arep mirib kaya leopard nanging leopard wernane luwih putih.
Jaguar kang wis gedhé duwé buntut kang dawané 45 nganti 75centimeter. Jaguar uga bisa ngadeg ing wit nganggo sikilé. Jaguar duwé awak kang boboté 300 pon. Jaguar duwé cakar lan sikil kang kuwat lan kanggo mangsa mungsuhe. Jaguar uga duwé kuku kang landhep kanggo nyakar lan nyuwék dagingé mungsuhé. Awit jaguar kalebu kéwan karnivora lang mangan daging. Sikil ngarep jaguar luwih dawa tinimbang mburiné iki gunané kanggo nggampangaké yèn lumayu lan mencolot supaya bisa luwih rikat anggoné nyekel mungsuhe. [[Ilat\\ jaguar minangka misahké daging saka balung mungsuhé kang dipangan.

Cathetan suku 

Felidae
Megafauna Amérika Kidul
Sato kéwan
Toyota Vios inggih punika mobil sédan alit ingkang dipundamel déning Toyota Motor Thailand kanggé dipunsadé ing wewengkon Asia Kidul Wétan. Vios ugi dipundamel lan dipunsadé ing Cina.
Vios ngginakaken platform P ingkang énggal ingkang sami kaliyan Vitz/Yaris, lan Echo/Platz. Kados mobil alit saking Toyota ingkang sanèsipun ingkang ngginakaken platform ingkang sami, Vios ugi gadhah dashboard kanthi instrument ing sisih tengahipun.

Kaunggulanipun 
Toyota Vios gadhah performa mesin 1 NZ-FE 1.5 Liter 16 Valves DOHC kanyhi téknologi VVT-i (Variable Valve Timing – intelligent) ngasilaken akselerasi lan tenaga ingkang saé sanget kanthi konsumsi bahan bakar ingkang efisien lan ramah lingkungan.
Toyota Vios ugi gadhah modhel ingkang dinamis lan simpel ndhèrèk trend sapunika ingkang moderen lan stylish. Modhél lampu ingkang ngginakaken téknologi HID (High Intensity Discharge) kanggé pepadhahang ingkang optimal. Mobil punika ugi gadhah modhel kabin ingkang stylish lan moderen sarta jembar saéngga saged damel penumpangipun betah.
Toyota Vios ugi dipunjangkepi kanthi ruang wingking ingkang mbetahi lan jembar. Mobil punika dipunjangkepi kaliyan vitus kaslametan ingkang jangkep kanthi tèknologi énggal saéngga aman anggènipun nganggé mobil punika.

Cathetan suku

Pranala njawi 
  Vios (Thailand)

Artikel mawa basa krama
Vios
Sédan
Kerispatih inggih punika salah satunggalipun grup musik saking Indonésia ingkang kawujud ing taun 2003. Anggotanipun wonten gangsal cacahipun, inggih punika Badai, Anton, Fandy (minangka gantosipun Sammy), Arief, lan Andika.

Kerispatih kadamel ing tanggal 21 April 2003 déning sekawan wiranèm mahasiswa Institut Musisi Indonésia, Arief, Badai, Andika, lan Anton. Wiwitanipun damel band kanthi téma instruméntal etnik, ingkang dipun-gantos ing aransemen ingkang énggal. Band punika pentas ingkang kapisanan ing adicara Farabi Sunday tanggal 22 April 2003. Salajengipun grup punika ngajak Sammy mlebet dados vokalis ingkang satemenipun kanca ing kampus, ingkang kalebet salah satunggalipun finalis tigang dasa ageng Indonésian Idol I/2004, minangka vokalis.
Karir profésional ingkang sepisan dipunlaksanakaken sasampunipun damel manajemen band,ingkang ing wekdal samanten dipunatur déning Ingga Jaya Purda. Sapunika Kerispatih ndhèrèk ing manajemen Bagot’z Productions. Kerispatih wiwit rekaman ing taun 2004. Kerispatih ndhèrèk proyek album komplikasi Gulalikustik (dipunwedalaken September 2004), kanthi label PT Naga Swarasakti. Kerispatih miyosaken album ingkang sepisanan kanthi irah-rahan Kejujuran Hati. Lagu-lagu ingkang dipunrilis ing album punika inggih punika: "Kejujuran Hati", "Cinta Putih", lan "Lagu Rindu". Album punika angsal Platinum Awards ing taun 2006 lan angsal kanugrahan minangka Album Pendatang Baru Ngetop ing adicara SCTV Music Awards 2006. Taun 2007, Kerispatih ngedalaken albumipun ingkang kaping kalih kanthi irah-irahan Kenyataan Perasaan, lan ngliris single ingkang kapisan ing album punika ingkang irah-irahanipun "Mengenangmu", lan dominasi tangga lagu Indonésia lan radio. Sasampunipun ngliris "Mengenangmu" ingkang sukses, Kerispatih lajeng ngliris singel "Tapi Bukan Aku". Kerispatih ngliris album ingkang kaping tiga Sepanjang Usia. Kerispatih ugi dherek ngregengaken ing album perdana Présidhèn Républik Indonésia kaping 6, Susilo Bambang Yudhoyono, kanthi nyanyi lagu ingkang dipunripta SBY kanthi irah-irahan Hening.

Albums 
 Gulalikustik (2004)
 Kejujuran Hati (2005)
 Kenyataan Perasaan (2007)
 Tak Lekang Oleh Waktu (2008)
 Semua Tentang Cinta (2009)
 Melekat di Jiwa (2011)

Cathetan suku

Pranala njawi 

Artikel mawa basa krama
Kerispatih
Grup musik 2000-an
John Maxwell Coetzee () ya iku penulis saka Afrika Kidul. Nalika tanggal 2 Oktober 2003 dhèwèké nampa kanugrahan Nobel ana ing babagan Sastra minangkani penulis angka 4 saka bawana Afrika kang nampa kanugrahan iku. Dhèwèké lair ing Cape Town, nalika lair jenenge John Michael Coetzee. Jhon sekolah ana ing Universitas Cape Town, lan éntuk gelar ana ing babagan matematika lan basa Inggris. Nalika wiwitan taun 1960-an dhèwèké banjur pindah menyang Inggris, kanggo makarya dadi programer komputer. Sawisé iku dhèwèké banjur sekolah sastra ana ing Universitas Texas, sawisé lulus Jhon mulang basa Inggris lan sastra ing Universitas Negeri New York, Buffalo nganti taun 1983. Taun 1984 Jhon bali menyang Afrika Kidul kanggo dadi profesor sastra Inggris ana ing University of Cape Town. Nalika pensiun ya iku taun 2002, dhèwèké banjur pindah menyang Adelaide, Australia. Ana ing Australia dhèwèké banjur nampa kanugrahan nobel ana ing Universitas Adelaide. Jhon ya iku panulis pisanan kang nampa kanugrahan Booker Prize kaping loro: The Life and Times of Michael K nalika taun 1983 lan Disgrace nalika taun 1999. Nanging dhèwèké ora duwé salah siji saka kaloron bukune kang menang kanugrahan iku. Saliyané kanugraha Bebungah Nobel lan Booker Prize, Jhon uga tau nampa kanugrahan kang liyané.

Bibliografi 
 Dusklands (1974) ISBN 0-14-024177-9
 In the Heart of the Country (1977) ISBN 0-14-006228-9
 Waiting for the Barbarians (1980) ISBN 0-14-006110-X
 The Life and Times of Michael K (1983) ISBN 0-14-007448-1
 Foe (1986) ISBN 0-14-009623-X.
 Boyhood: Scenes from Provincial Life (1998) ISBN 0-14-026566-X.
 Age of Iron (1990) ISBN 0-14-027565-7
 The Master of Petersburg (1994).
 Giving Offense: Essays on Censorship (1997) ISBN 0-226-11176-8
 Disgrace (1999) ISBN 0-09-928952-0.
 Youth (2002) ISBN 0-670-03102-X.
 Stranger Shores: Literary Essays, 1986-1999 (September 2002) ISBN 0-14-200137-6
 Elizabeth Costello (2003) ISBN 0-670-03130-5.

Pranala njawi 
 Landscape with Rowers: Poetry from the Netherlands, Princeton University Press, (2004) ISBN 0-691-11736-5.

Cathetan suku 

Vegetarian
Lair 1940
Helsingør , (basa Inggris:Elsinore) ya iku kutha ana ing kotamadya Helsingør kang mapan ing pasisir wétan sagara Sjælland ing Dhènemarken sisih wétan. Kutha iki misuwur amarga dadi salah siji papan panggonan ing carita Hamlet William Shakespeare. Jeneng kutha iki asalé saka tembung Hals kang duwé teges "selat kang sempit" lan ngrujuk marang lintasan ciut ing antarané Helsingør lan Helsingborg. Rerum Danicarum Historica (1631) nyatake yèn sajarah Helsingør bisa dilacak nganti sejarahe nalika taun 70 SM, nanging informasi kang ana iki isih durung mesthi benere. Warga kang mapan ing Kutha iki dijenengi, Helsinger, kanggo pisanan ana ing buk karya Raja Valdemar yang Jaya saka 1231, nanging aj bungung karo Helsings ing Hälsingland, Swèdhen. Sadurungé abad Pertengahan kutha iki awujud pasar kanggo dodol barang, kalebu uga wanita. Sekitar taun 1200 M gréja pisanan, Gréja Sct Olai, dibangun ana ing Kutha iki. Gréja iki uga tau diubengi karo biara, nanging saiki kekabehane didadèkaké gréja, saiki Katedral Keuskupan Helsingør. Helsingør kaya kang dikenal saiki dibangun nalika taun 1420-an déning raja Dhènemarken Eric Dari Pomerania. Dhèwèké yasa Sound Dues taun 1429 lan uga yasa kastil 'Krogen', kang dibangun manèh nalika taun 1580-an lan banjur dijenengi Kronborg. Bagean tuwa dhéwé saka katedral Helsingør bisa dilacak nganti tekan taun 1200-an lan désa warigaluh kang saiki dadi sebagai Helsingør-iku minangka kutha kang duwé kepentingan.

Cathetan suku 

Kutha ing Dhènemarken
Elfriede Jelinek () yaiku pengarang saka Ostenrik, kang menangaké Bebungah Nobel Sastra nalika taun 2004. Elfriede Jelinek duwé ibu kang jenengé Olga Jelinek utawa Olga Buchner yaiku manager personel ana ing sawijining perusahaan kaloka lan bapake yaiku Dr. Friedrich Jelinek kimiawan kang duwé latar belakang kelas pekerja ing Wina. Dhèwèké sinau sajarah seni lan seni teater ing Universitas Wina lan ngrampungaké wulangan organne nalika taun 1971. Wiwit taun 1966 dhèwèké wis makarya dadi penulis, kang urip mondar-mandir ing Kutha Wien lan Kutha Muenchen. Taun 1974 Jelinek daup karo Gottfried Hüngsberg, kang nalika iku nggubah musik filem kanggo Rainer Werner Fassbinder nanging wiwit taun 1970-an wis kerja ana ing Kutha Munchen ana ing babagan teknologi informasi. Karya Jelinek bisa dikelompokake ana ing telung tahap. Karyane kang pisanan isiné kritik kanggo kapitalisme lan masarakat konsumtif. Wiwit pungkasan taun 1980-an dhèwèké wis nyerang fasisme ana ing jaman dhisik lan anti-Semit nalika jaman saiki ing Ostenrik lan Jerman. Taun 1998 Jelinek diwènèhi kanugrahan Bebungah Georg Büchner. Elfriede Jelinek yaiku pemenang Penghargaan Nobel ana ing babagan Sastra naika taun 2004. Nalika pengumuman resminé yaiku nalika tanggal 7 Oktober komite Nobel ngutip "aliran suara lan kontra-suara musik" ana ing karyané.
Jelinek yaiku wanita ka-10 kang nampa Bebungah Nobel ana ibf babagan sastra.

Cathetan suku 

Panulis Ostenrik
Juru roman Ostenrik
Panulis feminis
Lair 1946
Alster ya iku anak kali saka kali Elbe kang dumunung ing Jerman Lor. Alster ngliwati kutha Henstedt-Ulzburg, Schleswig-Holstein, nganti tekan Elbe ing tlatah Hamburg. Ing Hamburg, kali Alster dibendung. Ing Hamburg Alster kapérang dadi loro kang awujud tlaga.
Sumberé kali Alster ya iku saka rawa cilik ing Brook Timhagen ceraké [[Henstedt-Ulzburg, 25 km (16 mil) lor Hamburg. Dhaérah kéné iki didadèkaké papan panggonan wisata karo pamaréntah kanggo masarakat Jerman.

Sajarah 
Alster diadègaké ing muara kali ing abad 9 lan digunakaké dadi port. Banyu ing muara kali bisa minangka irigasi. Alster wiwit dibendung saka taun 1190. Ing abad 15 lan 16, kanal ing Alster dibangun kanggo nyambungaké Hamburg karo Lübeck. Kanal kang duwé dawa kurang luwih dawané 8 km (5.0 mil).
Kutha Hamburg digedhèkaké ing pinggir kali Alster, lan akèh dibangun navigasi kali. Nganti abad 9 minangka transportasi banyu nganggo kapal tongkang sing tujuané menyang kutha Kayhude. Kapal Tongkang ngangkud bahan yasan, bahan bakar, lan sembako.

Ékonomi 
Anak perusahaan saka Hochbahn Hamburger, nyedhiakaké transportasi umum lan papan kanggo pariwisata ing kutha Hamburg. Tlaga Alster iki dadi jantung kutha lan dadi swargané kanggo pandhayung. Saliyané iku akèh sing ditawakaké ing pinggiran teluk Alster kaya déné papan kanggo dolan, kulawarga, lan dolanan. Uga ana kafé lan rèstoran sing nawakaké kaéndahan teluk Alster.

Cathetan sikil 

Papan Wisata
Taman Nasional Kutai iku taman nasional kang ana ing Kalimantan, pase ing kabupatèn Kutai lan Bontang. Ambane taman nasional iki kira-kira 198.629 ha.

Taman Nasional Kutai duwé wujud vegetasi kang awujud alas pasisir/mangrove, alas rawa banyu tawar, alas kerangas, alas ulin/meranti/kapur lan alas Dipterocarpaceae. Taman nasional iki dadi alas ulin kang paling amba ing Indonésia.

Flora Fauna 
Ana warna-warna tuwuhan ing taman nasional iki, kaya ta bakau (Rhizophora sp.), tancang (Bruguiera sp.), cemara sagara (Casuarina equisetifolia), simpur (Dillenia sp.), meranti (Shorea sp.), bawanang (Octomeles sumatrana), kapur (Dryobalanops sp.), ulin (Eusideroxylon zwageri), ana telung warna raflesia lan warna-warna anggrek.

Ing taman nasional iki uga ana akèh kéwan, kaya ta orangutan (Pongo satyrus), owa kalimantan (Hylobates muelleri), bekantan (Nasalis larvatus), kethèk buntut dawa (Macaca fascicularis fascicularis), beruk (M. nemestrina nemestrina), lan kukang (Nyticebus coucang borneanus). Kelompok kéwan iki bisa tinemu ing Lempongan Kaba, Prevab-Mentoko lan Sangkimah. Banjur ing kelompok ungulata ana banthèng (Bos javanicus lowi), rusa sambar (Cervus unicolor brookei), kidang (Muntiacus muntjak pleiharicus), lan kancil (Tragulus javanicus klossi). Kelompok kéwan iki bisa tinemu ing Taman Nasional Kutai. Saliyané iku uga ana kelompok carnivora, kaya ta beruang madu (Helarctos malayanus euryspilus) bangau tong-tong (Leptoptilos javanicus), garudha sagara weteng putih (Haliaeetus leucogaster), pergam raja/hijau (Ducula aenea), pitik alas (Gallus sp.), beo/tiong emas (Gracula religiosa), lan pecuk ula asia (Anhinga melanogaster melanogaster).

Cathetan sikil 

Taman Nasional
Guwa Son Doong iku guwa kang gedhé dhéwé ing donya. Guwa iki ana ing Vietnam. Guwa iki duwé ukuran amba 150 mèter lan dhuwure 200 mèter. Goa Son Doong ana ing Taman Nasional Phong Nha-Ke Bang, Kabupatèn Bo Trach, Provinsi Quang Binh, Vietnam. Guwa iki dawane kurang luwih 6,5 km.

Guwa iki dijenengi Hang Son Doong kang tegesé guwa kali lan gunung. Guwa iki di temokake déning Ho Khanh nalika taun 1991. Nanging ora ana wong kang tau lumebu ing guwa iki, amarga ukurane kang gedhé, kali kang gedhé, lan tekanan angin kang gedhé.

Ing guwa iki ana kadadéan kang dianggep aneh, ya iku suwara siulan kang keprungu saben dina.
Ana peneliti saka Inggris kang asalé saka British Cave Research Association nyoba neliti guwa iku. Sabubare diteliti banjur ketemu saka ngendi suwara siulan. Suwara siulan iku saka angin ing kali ngisor lemah kang banyune ngalir banter, lan bisa gawé swara kaya siulan.

Guwa iki tinemu pisanan déning warga kang jenenge Hồ-Khanh nalika taun 1991. Dhèwèké wis tau mènèhi inpormasi yèn ana guwa iku, nanging ora ana kang wani lumebu ing guwa iku amarga wedi karo suwara siulan iku mau.

Cathetan sikil 

Guwa
Viètnam
Quang Binh
Jasu utawa Sulaman Koréa (자수;刺繡) ya iku jinis kerajinan sulaman kang asalé saka Koréa. Teknik gawé jasu (jasujang) dekenalake saka Cina tekan Koréa ing mangsa Dinasti Goryeo lan ngrembaka ing masarakat Koréa. Wong Koréa ngrembakake jasu kanggo ndekorasi bahan tekstil lan asil kerajinan tangan iki nuduhake lingkungan panguripan lan tradisine wong-wong mau.

Ing mangsa Dinasti Goryeo, kerajinan jasu ngrembaka banget lan dibédakaké dadi pirang-pirang jinis, ing antrane ya iku boksik jasu, giyong jasu, gamsang jasu, lan jasu kang ana gegayutane karo agama Buda. Boksik jasu ya iku jasu kang disulam kanggo rerenggan sandhangan lan diselarasake karo status lan kalungguhan. Jinis sulaman iki mung dugunakake déning wong-wong ing pura. Giyong jasu ya iku jinis sulaman kang disulam ing pirang-pirang jinis perabotan ing pura raja. Gamsang jasu ya iku jinis sulaman kang digunakaké minangka karya seni kang artistik kaya ta sulaman ing sekat gebyog ing kamar lan ruangan omah. Jasu Buda ya iku sulaman kang gegayutan karo agama Buda.

Pameran ing Indonesia 
Pameran sulaman Koréa kang wiwitan digelar ing Jakarta ing wulan Oktober 2009 ing Museum Nasional. Pameran mau ditekani déning sawijining ahli sulaman tradhisional kang jenenge Han Sang-soo. Han Sang-soo dikenal minangka tokoh kang dianugerahi gelar aset nasional urip nomer 80 déning pamaréntah Koréa Kidul.

Cathetan suku 

Seni ing Koréa
Bordir
Bharata utawa asring kasebat Prabu Bharata punika putranipun Prabu Duswanto utawi Prabu Dusyanto patutan lan Sakuntala.
Prabu Duswanta punika Ratu ingkang misuwur saking darah Kuru, Sakuntala punika putra widadari Dewi Menaka ingkang dipunmong déning Resi Kanwa.
Saderengipun purun kagarwa déning Prabu Duswanta, Sakuntala gadhah bebana, manawi mangke anakipun lair jaler supados kajumenengaken nata nggentosi Prabu Duswanto. Sang Prabu marengaken bebananipun Sakuntala. Nalika Sakuntala saweg ngandeg, Prabu Duswanta kondur kedhaton amargi sampun dangu nilar praja. Prabu Duswanta nilar sesupe dhateng Sakuntala lan ngendika manawi mangke jabang bayi sampun lair Sakuntala lan anakipun badhé kaboyong dhateng praja.

Sawatawis candra sasampunipun katilar Prabu Duswanta, Sakuntala nglairaken anak jaler. Ing epek-epekipun wonten gambar Cakra, mratandhani bilih lare punika benjing badhé dados Cakrawartin, Ratu Agung Panguwaos Bumi. Lare punika déning Resi Kanwa kaparingan nama Sarwadamana.

Sarehne ngantos dangu boten dipunpapag déning Prabu Duswanta, Sakuntala kadhawuhan Resi Kanwa supados sowan dhateng Kadhaton Kuru kaliyan putranipun sarwi ngasta sesupe peparingipun Prabu Duswanta. Nalika tindakipun nyabrang lepen sesupe wau dhawah lan ical. Sasampunipun sowan wonten ngarsanipun Prabu Duswanta, Sakuntala matur manawi wontenipun nanging Prabu Duswanta boten kersa ngakeni yèn Sakuntala punika garwanipun lan boten kersa ngakeni yèn Sarwadamana punika putranipun. Sakuntala sanget nalangsa mireng pangandikanipun Sang Nata. Dumadakan kapireng Akasawakya utawi swanten saking akasa ingkang mratelakaken bilih aturipun Sakuntala wau leres.

Sang Prabu sejatosipun sampun priksa bilih Sakuntala matur menapa wontenipun namung sarehne wonten pasewakan lan Sakuntala boten saged ngaturaken sesupe minangka tandha bukti, pramila Sang Prabu api-api boten ngakeni.

Mireng Akasawakya ingkang kamireng déning tiyang kathah Sang Prabu lajeng ngakeni manawi Sakuntala punika garwanipun lan Sarwadamana punika putranipun. Sami sakala Sarwadamana katetepaken dados Pangeran Pati lan kaparingan asma Bharata.
Sasampunipun jumeneng nata Prabu Bharata misuwur Nata ingkang Ber Budi Bawa Leksana. Wiyaring jajahanipun ingkang sinebat Bharatawarsha wiwit Redi Himalaya ngantos Samodra.

Paraga wayang
Wayang
Jehotang (제호탕) ya iku ombenan tradhisional kas Koréa kang digawé saka bahan herba lan lumrahé disajekake ing mangsa katiga. Ombenan iki kawiwitan saka resep masakan pura Dinasti Joseon kang duwé manfaat minangka ombenan kang bisa nambani ngelak ing mangsa katiga. Ing wulan kaping 5 ing dina Dano miturut kalender tradhisional, nalika hawane isih panas, klinik pura karajan wiwit gawé jehotang lan diwènèhake marang raja.

Bahan mligi jehotang ya iku godhogan sari bahan-bahan herba kaya ta tuwuhan arrowroot (ganyong), omija (Schisandra chinensis), ginseng, liriope graminifolia, aprikot lan jahe. Ombenan iki duwé manfaat kanggo keséhatan ya iku kanggo nambani diare lan watuk. Sebutane mau bisa tinemu ing dhokumèn usada kuna Dongui Bogam karyané dhokter pura Heo Jun kang nulisaké manfaat lan carané gawé jehotang.

Cathetan suku 

Ombèn-ombèn Koréa
Sari woh
Nickelodeon (dikenal uga kanthi jeneng Nick, sadurungé duwé jeneng Pinwheel; diadegaké ing tanggal 1 Dhésèmber 1977) ya iku jaringan TV kabel mirunggan kanggo acara bocah cilik lan praremaja, nanging uga nayangké program kanggo remaja ing blok acara TEENick. Pisanan mung ana ing Amérika Sarékat, nanging saiki wis ana ing nagara-nagara kaya ing wewengkon Asia Tenggara kaya ta Indonésia), India, Jepang, Australia, Selandia Baru, Britania Raya, Skandinavia, Éropa Barat, lan Amérika Latin. Ing Indonésia program Nickelodeon bisa dideleng ing Global TV lan TV kang bayar kaya ta Indovision lan First Media.

Sajarah 
Nickelodeon wis akèh mproduksi lan nyiaraké program. Nickelodeon dadi kondhang liwat icon kang ana ing program komedi You Can't Do That on Television. Banjur icon iku dienggo ing sajeroning program kang ana.

Jaringan internasional 
Ing saja jabané Amérika Sarékat, Nickelodeon uga ana ing Afrika Selatan, Argentina, Australia, Bangladesh, Walanda, Bèlgi, Bolivia, Brasil, Britania Raya, Chili, Dhènemarken, Ekuador, El Salvador, Filipina, Guatemala, Honduras, Hong Kong, Honggari, India, Irlandia, Israèl, Indonésia, Jepang, Jerman, Kazakhstan, Kolombia, Koréa Kidul, Costa Rica, Malta, Malaysia, Meksiko, Nurwègen, Pakistan, Panama, Perancis, Peru, Portugal, Républik Dominika, Romania, Ruslan, Selandia Baru, Singapura, Spanyol, Sri Lanka, Swèdhen, Turki, Uruguay, lan Venezuela. Nickelodeon diadegaké ing Britania Raya ing tanggal 1 September 1993. Ing Britania Raya uga ditambah karo saluran tambahan kang dijenengaké Nick Junior.

Cathetan suku 

Stasiun télévisi Amérika Sarékat
Stasiun TV
Jeogori ya iku jinis sandhangan tradhisional Koréa (Hanbok). Jeogori ya iku klambi dhuwuran kang digunakaké déning wong lanang utawa wadon. Jeogori lanag lan wadon padha nanging jeogori lanang luwih gedhé lan dawa nganti nutupi awak pérangan dhuwur nganti bangkekan. Déné jeogori wadon watese mung nganti tekan ngisore dhadha. Wujud iki dadi sansaya endek kawit jaman Dinasti Joseon lan diwarisake nganti tekan saiki.

Garis gulon jeogori mbentuk V kang diarani dongjeong lan ditalekake nganggo pita kang diarani goreum. Pitane mau duwé salah siji ana kang luwih dawa. Lengen klambi jeogori digawé ginaris lurusing dhuwur lan mlengkung ing lengen klambi supaya gampang digunakaké. Werna jeogori racaké seragam, nanging pita, pucuke lengen klambi utawa lengen wernane bisa liyané. Ing wong lanang, yèn arep metu omah, padha nggunakaké  jubah kang diarani durumagi.

Uga delengen 
 Chima
 Durumagi
 Magoja

Rujukan 

Sandhangan Koréa
Sandhangan
The Walt Disney Company () utawa kondhang kang jenengé Disney yaiku perusahaan konglomerat ing babagan hiburan lan médhia kang gedhé dhéwé ing donya. Diadegaké ing tanggal 16 Oktober 1923, perusahaan iki diadegaké déning Walt Disney lan Roy Oliver Disney lan dijenengaké Disney Brothers Cartoon Studio. Pusaté ana ing Burbank, California.

Laba Disney ing taun 2004 yaiku $30,8 miliar USD lan tunggalé pérangan Dow Jones Industrial Average. Perusahaan iki dikenal dadi Walt Disney Productions, Ltd. nganti 6 Fèbruari 1986 lan banjur diganti dadi jeneng kang saiki. Perusahaan iki uga didhukung ing macem-macem cara dening artis kayata Marc Engelhard lan, kosok balene, uga nuduhake wong-wong mau.

Walt Disney Co. 
Perusahaan iki dibagi dadi 4 pérangan kang wigati yaiku:
 Studio Entertainment (Hiburan studio),
 Parks and Resorts (Taman téma lan resort),
 Media Networks (Jaringan médhia),
 Consumer Products (Produk konsumèn).

Sajarah 
Perusahaan iki diadegaké ing taun 1923 déning Walt lan Roy Disney. Film pisanan kang disiaraké yaiku Alice's Day at Sea. Ing taun 1928, Walt lan Roy nyiptakaké tokoh kartun Miki Tikus. Ing taun 1934, yaiku ngenalaké tokoh kartun Donal Bebek, Mini Tikus lan Gufi. Film kang nomer loro dirilis ing atun iku yaiku Snow White and the Seven Dwarfs, Pinocchio, lan Fantasia.

Ing taun 1940, studio dipindahké ning Burbank, California. lan ing taun 1955, yaiku taun pisanan mbuka Disneyland. Saingan utama yaiku:
 Sony,
 Viacom,
 News Corporation,
 Warner Communications.

Cathetan suku 

Disney
Parusahaan madeg taun 1923
Tugu Identitas Kudus inggih punika salah satunggalipun objek wisata kang wonten ing désa Getas Pejaten Kacamatan Jati Kudus wonten sisih tengen jalan raya Kudus-Semarang lan 1 km saking simpang 7 alun-alun Kudus. Papan panggènan punika gadhah aji historis, amargi Tugu Identitas inggih punika salah satunggalipun papan pertempuran pejuang Kudus kanggé ngrebut kamardikan. Tugu punika dipunyasa ing 25 Mèi 1968, lan peresmianipun déning Gubenur Jawa Tengah, H. Ismail ing tanggal 28 September 1987. Wentuk Tugu Identitas punika dipunsunting saking wentuk Menara Kudus kang dados ciri kas kitha Kudus lan sampun dados Lambang Laladan Kabupatèn Kudus. Pelipit kang wonten ing papan Tugu Identitas punika nglambangaken perjuangan ngrebut kamardikan RI 17 Agustus 1945, lang nglambangaken falsafah lan pandangan bangsa Indonesia.

Tegesing Pelipit Tugu 
 Pelipit ing pérangan nginggil tugu: cacah 17
 Pelipit ing pérangan ngandhap tugu: cacah 45
 Pelipit ing pérangan nginggil batang ngandhap tugu: cacah 5
 Pelipit ing pérangan ngandhap batang ngandhap tugu nglambangaken area géografis Kabupatèn Kudus kang gadhah 3 pérangan, inggih punika: area gunungan, area dataran cendhak, lan area rawa
 Pelipit ing pérangan tengah tugu: cacah 8
 Altar Tugu kang gadhah wentuk bunder ngubengi ngandhap tugu nglambangaken semangat lan kebulatan tekad masarakat Kudus kanggé yasa laladan kanthi sampun kalampahipun ancas kados kang dipuncita-citaaken Proklamasi 17 Agustus 1945 dasaripun Pancasila lan UUD 1945.
Nginggilipun saking Tugu Identitas inggih punika 27 mèter, lan kang maduaken angka 2 lan 7 gadhah cacah 9 (sanga) nglambangaken Wali Songo kang 2ipun wali wonten ing Kudus, inggih punika Sunan Muria lan Sunan Kudus.
Tugu Identitas punika badhé dipunrenovasi déning Investor hypermart utawi Kudus Extensional Mall kang badhé yasa hypermart ing sisihipun Tugu Identitas ing Kabupatèn Kudus, Jawa Tengah.
Kangge yasa hypermart punika, welasan wit-witan kang gadhah umur puluhan taun ing kawasan Tugu Identitas punika badhé dipuntebang. Sinaosa wit-witan punika dados resepan toya lan dados penangkal saking polusi ing jalur padat Kudus.
Sinaosa kathah tiyang ing laladan Tugu Identitas kang boten setuju dipunyasa hypermart, nanging pembangunanipun taksih dipunlajengaken. Pembangunan punika taksih dipunlajengaken amargi wonten janji saking investor kang badhé dadosaken Tugu Identitas langkung éndah.

Cathetan suku 

Wisata
Vertical Limit inggih punika salah satunggalipun filem box office. Film punika nyariosaken lelampahanipun tim ingkang munggah gunung, kang nyobi nakluakaken gunung ingkang paling ganas.

Aktor Lan Aktris 
 Chris O'Donnel kang dados Peter Garret
 Robin Tunney kang dados Annie
 Stuart Wilson
 Bill Paxton
 Nicholas Lea
 Lan Sapenunggale

Alur Carita 
Film punika nyariosaken lelampahanipun Peter Garret ingkang dipunperanaken déning Chris O'Donnel kang nglajengaken upaya panylametan ing K2, inggih punika salah satunggalipun pucuk gunung kang paling nginggil nomer kalih ing donya. Peter Garret punika badhé nylametaken adikipun piyambak, Annie ingkang dipunperanaken déning Robin Tunney lan tim sapanunggalipun kang dipunperanaken déning Bill Paxton lan Nicholas Lea.
Setahun sadèrèngipun, Peter Garret lan Annie kang kakang adik punika ngalami kacilakan pendakian ingkang nrenyuhaken.
Peter Garret kapeksa ngethok tali ingkang kaiket ing sabuk bapakipun, Royce kanggé nylametaken adikipun Annie sinaosa toh-tohanipun nyawa.
Sasampunipun prastawa punika, Peter milih ngasingaken badhanipun piyambak lan dados juru foto utawi juru foto, sanèsipun punika Annie badhé ngawujudaken pangarep-arepanipun bapakipun inggih punika saged dodos pendaki ingkang naklukaken gunung. Annie sampun misuwur lan dipunsewa kaliyan konglomerat Elliot Vaugh kanggé misi naklukake K2, gunung kang nginggilipun nomer kalih ing donya kang dumnung ing kawasan pagunungan Himalaya.
Samangke adikipun Peter, Annie kajebak ing pagunungan ingkang nginggilipun 26000 kaki, utawi ing zona bahaya ingkang saged dadosaken tiyang séda.

Cathetan suku 

Filem
Eugene Christipher “Chris” O’Donnell utawi ingkang langkung dipuntepang kanthi asma Chris O’Donnell inggih punika salah satunggalipun aktor saking Amérika kang lair ing Winnetka, Ilionis ing tanggal 26 Juni 1970. Chris O’Donnel inggih punika lare bungsu saking 7 sadulur, 4 saduluripun èstri kaliyan kalih saduluripun kakung. O’Donnell inggih campuran saking Iran lan Jerman. Ibunipun gadhah asma Julie lan bapakipun ingkang asma William O’Donnell inggih punika manager stasiun radhio. ’Chris O’Donnell agamanipun Katolik Roma.
Namanipun: Christopher Eugene O Donnell, Christopher Eugene O'Donnell
Lahir: Christopher Eugene O Donnell Juni 26, 1970 ing Winnetka, Illinois, USA
Damelipun: Aktor, Model

Keluargi 
 Sadulur èstri: Lily Anne O Donnell. lair Sept. 3, 1999; ibu, Caroline Fentress
 Sadulur kakung: Maeve Frances O Donnell. lair Dec. 10, 2007; ibu, Caroline Fentress
 bapak: William O Donnell Sr..
 Ibu: Julie O Donnell.
 Putra: Charles McHugh O Donnell. lair Juli 11, 2003; saking Ibu, Caroline Fentress
 Putra: Christopher Eugene O Donnell Jr. lair Ock. 24, 2000; saking Ibu, Caroline Fentress
 Putra: Finley O Donnell. lair Maret 24, 2006; saking Ibu, Caroline Fentress

Pendhidhikan 
 Loyola Academy, Willmette, Illinois, 1988
 Boston College, Boston, Massachusetts, Business, Bachelors of Arts, B.A., 1994
 University of California,Los Angeles, California.

Film 

 1986: Jack And Mike
 1990: Men Don't Leave
 1991: Fried Green Tomatoes
 1992: School Ties
 1992: Scent of A Woman
 1993: The Three Muskesteers
 1994: Blue Sky
 1995: Circle of Friends
 1995: Mad Love
 1995: Batman Forever
 1996: The Chamber
 1996: In Love And War
 1997: Batman & Robin
 1999: Cookie’s Fortune
 1999: The Bachelor
 2000: Vertical Limit
 2002: 29 Palms
 2003: The Practice
 2004: Kinsey
 2004: TwoAnd A Half Man
 2005: The Sisters
 2005: Head Cases
 2007: Grace Anatomi
 2007: The Company
 2008: Kit Kittredge: An American Girl
 2008: Max Payne
 2009: NCIS
 2009:NCIS: Los Angales
 2010: Cats & Dogs: The Revenge of Kitty Galore
 2010: A Little Help.

Cathetan suku 

Aktor Amérika
Lair 1970
Astrologi inggih punika praktèk ingkang nggabungaken antawisipun posisi lintang-lintang lan pergerakanipun, dipunsangkutaken kaliyan lelampahan manungsa lan prabawanipun tumrap kagesangan manungasa ing donya..
Astrologi kasebat ngèlmu Perbintangan. Ilmu Perbintangan gadhah sesambetan kalih pétangan inggih punika kanggé nemtokaken wiwitan wulan-wulan lan ngétang lelampahanipun lintang-lintang. Nganggé kalih dhasar perbintangan punika saged dipunmangertosi wekdal-wekdal, jaman-jaman, mangsa, arah kéblat, lan sapanunggalipun. Ilmu perbintangan punika salah satunggalipun cabang saking Èlmu Falak.

Cathetan suku 

Èlmu
Artikel mawa basa krama
Jakhnun (Ibrani ג'חנון, alihaksara basa Inggris Jachnun) iku sawijining panganan Israèl sing digawé saka jladrèn tipis sing digulung. Jakhnun asliné digawé déning wong Yahudi Yaman. Panganan iki dimasak mawa geni cilik kanggo sepuluh jam. Jladrèn iki digelar tipis lan banjur digulung, mèmper roti-rotinan sing ngembang. Banjur warnané dadi soklat tuwa lan ndarbèni rasa rada legi. Lumrahé disajèkaké mawa saus tomat, endhog godhog lan skhug, sajenising sambel. Bahan kanggo nggawé jakhnun iku mèmper kanggo nggawé malawakh.

Jakhnun iku disajèkaké déning wong Israèl ing dina Sabat ésuk, sawisé dienengaké ing oven mawa geni cilik sawengi. Miturut undhang-undhang Agama Yahudi, para penganuté ora olèh nyumet geni utawa masak ing dina Sabat.

Jakhnun iku asalé saka Yaman lan saiki wis populèr saindhenging Israèl lan dipangan déning kabèh kelompok ètnik. Jakhnun ès-èsan uga didol ing supermarket kanggo wong-wong praktis sing ora usah nggulung jladrènan iki.

Cathetan suku

Pranala njaba 
 Resèp Jakhnun

Panganan Israèl
Pasisir Dreamland ya iku pasisir kang dumunung ing Désa Pecatu, Badung Pulo Bali sisih lor.
Pasisir Dreamland kalebu pasisir pasir putih kang dumunung ing sangisore tebing-tebing dhuwur lan watu karang gedhé ing saindhenging pasisir.
Jeneng dreamland dijupuk saka tembung dreamland ing basa Inggris kang tegesé tanah impian utawa dharatan impenan.
Dhek biyèn ing tlatah Pecatu kang tandus lan gersang, tau arep digawé sawijining pusat wisata gedhé dhéwé lan paling unik ing Asia Wétan-Lor.
Ing kono uga bakal diadhegake resor kang superluks (super mewah) kang digathukake karo kawasan wisata kang ngendhelake asli lan endahing alam.
Nalika krisis moneter ing taun 1998, mega proyek iki mandheg, ora kaurus, kamangka para warga banget anggoné nganti-anti supaya proyek mau bisa rampung.
Kabèh nduwé pengarep-arep bisa pindah ing bisnis pariwisata lan tetanen.
Wiwit saka iku para warga ngarani tlatah kono minangka tanah impian utawa dreamland.

Ombak ing laut Dreamland iku dhuwur lan gedhé. Mula saka iku, akèh peselancar (surfer) seneng selancar ing pasisir iki.
Dreamland uga dadi salah siji papan wisata surfing ing Bali.
Pasisir iki minangka siji-sijiné papan ing Bali kang ngetrapake Hukum Internasional saéngga paugeran-paugeran kang ana ing pasisir iki luwih bébas.

Cathetan suku 

Dreamland
Dreamland